En die wenner is . . . Drienie Vorster!
JY LEES NOU En die wenner is . . . Drienie Vorster!
Tussen 2 en 14 Februarie is SARIE-lesers bederf met 'n spesiale mooimaaksessie deur Estée Lauder in Pretoria en Durban. Jy kon jou foto's instuur om die prys vir die beste mooimaak te wen. Hier is die wen-inskrywing!
Drienie Vorster, Natelie Verster, Chrizaan Nela en Ilze van der Merwe het ewe veel stemme deur sarie.com-gebruikers verwerf. Dis tóé dat ons SARIE se skoonheidsredakteur, Mariska van Rooyen, en sosiale- en stylredakteur, Fanie Cronjé, die laaste sê gegee het oor wie nou eintlik die mooiste aan die ander kant uitgekom het. Drienie Vorster was albei se nommer 1-keuse.
Geluk! En geluk ook aan almal wat die moeite gedoen het om in te skryf.
Drienie beskryf haar ervaring só:
"Dit was net lekker om ná 'n see-vakansie, waar 'n mens nie eintlik so gesteld is op jou hare en grimering nie, bederf te word. Dit was ook 'n uitdaging om 'n pleister oor my mond te plak en toe te laat dat hulle my hare en gesig versorg sonder dat ek inmeng. Dit is goed om party keer te waag en te vertrou . . . "